“O‘zbekenergo” aholi murojaatlarini Telegram’dagi kanali orqali qabul qiladi

Endi aholi elektr ta’minoti bo‘yicha murojaatlarini Telegram kanali orqali yuborishi mumkin. Bu haqda “O‘zbekenergo” AJ matbuot xizmati ma’lum qildi, deya xabar beradi “Narodnoye slovo”.

Murojaatlar Telegram’dagi “O‘zbekenergo” AJ bilan muloqot” guruhida qabul qilinadi.
“Yuborilgan murojaatlar jamiyat raisi tomonidan shaxsan o‘rganiladi. Ularga javob beriladi va ko‘tarilgan muammolar qisqa muddatda hal etiladi”, — deyiladi matbuot xizmati xabarida.